Všeobecne záväzné nariadenie obce Hruštín

č.   1/2013

o poskytovaní sociálnej služby v dennom centre

Obec Hruštín v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009      Z. z., nálezu Ústavného súdu Slovenskej republiky č. 332/2010 Z. z. a v znení zákona            č. 551/2010 Z. z. vydáva toto všeobecne záväzné nariadenie 

Čl. 1
Všeobecné ustanovenia

1)	Toto všeobecne záväzné nariadenie (ďalej len „VZN“)  v zmysle zákona NR SR č.448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z. a v znení zákona č. 551/2010 Z. z. (ďalej len „zákon o sociálnych službách“) ustanovuje podmienky, na základe ktorých obec Hruštín pri výkone svojej samosprávnej pôsobnosti zabezpečuje sociálnu službu pre občana v dennom centre.

2)	Obec v rozsahu svojej pôsobnosti poskytne podpornú službu – v dennom centre (§ 56 
      zákona o sociálnych službách). 

Čl. 2

Vymedzenie sociálnej služby poskytovanej v dennom centre a okruhu osôb, ktorým sa poskytuje sociálna služba v dennom centre

1)  V dennom centre sa poskytuje sociálna služba počas dňa fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnukom alebo vnučkou.

2)  V dennom centre sa poskytuje najmä sociálne poradenstvo a zabezpečuje záujmová činnosť.

3) U denného centra ide vlastne o transformáciu  klubov dôchodcov, ktoré sa okrem dôchodcov rozširujú o ďalšie cieľové skupiny. Okrem ľudí vo vyššom veku a s nepriaznivým zdravotným stavom alebo s ťažkým zdravotným postihnutím môžu denné centrum navštevovať aj rodičia s deťmi alebo priamo starí rodičia s vnúčatami. 

Čl. 3
Postup pri poskytovaní sociálnej služby v dennom centre 

1)  Žiadosť o poskytnutie  sociálnej služby sa podáva Obci Hruštín so sídlom Kultúrna 468/2, 029 52 Hruštín.

2) Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu alebo udeliť písomný súhlas na poskytnutie sociálnej služby, môže v jej mene a s jej súhlasom a na základe potvrdenia ošetrujúceho lekára o zdravotnom stave tejto fyzickej osoby podať žiadosť alebo udeliť súhlas aj iná fyzická osoba.
3) Obec Hruštín pri poskytovaní sociálnej služby občanovi v dennom centre vedie nasledovnú evidenciu :

    a) meno a priezvisko fyzickej osoby, ktorej sa poskytuje sociálna služba v dennom centre,
    b) trvalý alebo prechodný pobyt fyzickej osoby,
    c) začiatok poskytovania sociálnej služby,
    d) čas poskytovania sociálnej služby,
    e) evidencia dochádzky.

4)  Evidencia sa vedie samostatne za každú fyzickú osobu a na konci kalendárneho mesiaca sa urobí sumár za všetky fyzické osoby, ktorým sa poskytuje sociálna služba v dennom centre.
 
Čl. 4
Úhrada za poskytovanú sociálnu službu v dennom centre

1)  Fyzická osoba neplatí úhradu za sociálnu službu poskytovanú v dennom centre.

2)  Náklady na prevádzku denného centra hradí Obec Hruštín zo svojho rozpočtu.
 
Čl. 5
Spoločné a záverečné ustanovenia

1)  Pri poskytovaní sociálnej služby v dennom centre sa primerane použijú ustanovenia  zákona  o sociálnych službách.
     
2)  Poskytovateľ podpornej služby t. j. Obec Hruštín je povinná chrániť osobné údaje získané za účelom určenia výšky úhrady za poskytovanú prepravnú službu v zmysle zákona               č. 428/2002 Z. z. o ochrane osobných údajov.

3)   Návrh Všeobecne záväzného nariadenia Obce Hruštín č. 1/2013 o poskytovaní sociálnej služby v dennom centre bol vyvesený na vývesnej tabuli a uverejnený na internetovej stránke obce Hruštín na pripomienkovanie občanov v termíne od 19.11.2013.

4)  Toto VZN bolo schválené na zasadnutí Obecného zastupiteľstva v Hruštíne dňa 12.12.2013, uznesením č. 04/2013 a nadobúda účinnosť  pätnástym dňom od  vyvesenia na úradnej tabuli Obce Hruštín.

5)  Zmeny a doplnenia tohto VZN možno vykonať iba uznesením Zastupiteľstva obce Hruštín so súhlasom trojpätinovej väčšiny hlasov všetkých poslancov.

									Mgr. František Škapec
									        starosta obce
Vyvesené dňa: 13.12.2013
Zvesené dňa: 30.12.2012

Dôvodová správa

Návrh VZN obce Hruštín č. 1/2013 o poskytovaní sociálnej služby v dennom centre vychádza zo zákona NR SR č. 448/2008 Z. z. o sociálnych službách a o zmene a doplnení zákona  č. 455/1991 Zb. o živnostenskom podnikaní (živnostenský zákon) v znení neskorších predpisov. Ustanovuje podmienky, na základe ktorých obec Hruštín pri výkone svojej samosprávnej pôsobnosti zabezpečuje sociálnu službu pre občana v dennom centre. Podľa     § 56  zákona o sociálnych službách Obec Hruštín v rozsahu svojej pôsobnosti poskytne podpornú službu v dennom centre. Ide o podpornú službu v zmysle § 12, písm. e), tretí bod zákona o sociálnych službách, kde sociálna služba bude poskytovaná ambulantnou formou.
V dennom centre sa poskytuje sociálna služba počas dňa fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnukom alebo vnučkou. Poskytuje  sa najmä sociálne poradenstvo a zabezpečuje záujmová činnosť.
	U denného centra ide vlastne o transformáciu  klubov dôchodcov, ktoré sa okrem dôchodcov rozširujú o ďalšie cieľové skupiny. Okrem ľudí vo vyššom veku a s nepriaznivým zdravotným stavom alebo s ťažkým zdravotným postihnutím môžu denné centrum navštevovať aj rodičia s deťmi alebo priamo starí rodičia s vnúčatami. 
	V dennom centre sa bude poskytovať odborná činnosť a ďalšia činnosť podľa hmotnoprávnych ustanovení zákona o sociálnych službách.
Návrh VZN obce Hruštín č. 1/2013 o poskytovaní sociálnej služby v dennom centre ustanovuje postup pri poskytovní sociálnej služby v dennom centre a úhradu za poskytovanú službu v dennom centre.
Návrh Všeobecne záväzného nariadenia Obce Hruštín č. 1/2013 o poskytovaní sociálnej služby v dennom centre bol vyvesený na vývesnej tabuli a uverejnený na internetovej stránke obce Hruštín na pripomienkovanie občanov v termíne od 19.11.2013.

Návrh na uznesenie: 

Obecné zastupitelstvo v Hruštíne 

B/ Schvaľuje:
1. VZN obce Hruštín č. 1/2013 o poskytovaní sociálnej služby v dennom centre.

Vypracovala: Mgr. Darina Kupčuláková, prednostka OcÚ Hruštín